**Petrozavodsk** (russisk: Петрозаво́дск), eller **Petroskoi** (karelsk og finsk), er hovedstaden i den autonome russiske republikken Karelia. Det finske navnet på byen var *Äänislinna* (fra *Ääninen*, finsk navn på Onegasjøen) ved Finlands okkupasjon av Karelen under den finske fortsettelseskrigen (1941–1944).

Petrozavodsk ligger i *Petrozavodskbukta* ved den vestre bredden av innsjøen Onega, ca. 300 km nordøst for St. Petersburg og 700 km nordvest for Moskva. Byen strekker seg 10 km langs bredden, og ca. 2 km inn i landet. Det er to flyplasser i Petrozavodsk, havna håndterer gods- og passasjertrafikk og jernbanen til Murmansk går igjennom byen. Fra havna går det båt til øya Kizji, som er på UNESCOs liste over verdensarvsteder.

Byen ble grunnlagt av Peter den store i 1703, da det ble anlagt jernstøperi og kanonfabrikk ved bredden av Onega. Rundt fabrikken utviklet det seg en landsby, *Petrovskaya Sloboda*. Fabrikken ble kjent for sine kanoner og sin kunststøp. Landsbyen fikk bystatus og navnet *Petrozavodsk* i 1777, da Katarina den store regjerte i Russland.

Petrozavodsk er republikken Karelias administrative senter og viktigste industriby. Byen har 282 900 innbyggere og er republikkens vitenskapelige og kulturelle sentrum. Det er to universiteter og flere høyskoler i byen. *Statsuniversitetet i Petrozavodsk* har også et skandinavisk institutt som ble grunnlagt i 1997. Kulturtilbudet er stort, med flere teatre, konserthus og kunstmuséer. Det er også flere kirker i Petrozavodsk; *Katarinakirken, Korskirken, den Lutherske kirke* og *Alexander Nevskiy-kapellet*. Det er reist et monument over Peter den store ved stranden.

Den russisk-ortodokse helgen Taddeus av Petrozavodsk virket her.

Bilder fra byen
---------------

* Jernbanestasjonen i Petrozavodsk.Jernbanestasjonen i Petrozavodsk.
* Monumenter og parkanlegg.Monumenter og parkanlegg.
* Fra bygatene 1.Fra bygatene 1.
* Fra bygatene 2.Fra bygatene 2.
* Luftfoto av Petrozavodsk.Luftfoto av Petrozavodsk.

Vennskapsbyer
-------------

Petrozavodsk har følgende vennskapsbyer:

|  |  |  |
| --- | --- | --- |
| * Litauens flagg Alytus
* Belarus’ flagg Brest
* USAs flagg Duluth
* Finlands flagg Joensuu
 | * Estlands flagg Narva
* Tysklands flagg Neubrandenburg
* Norges flagg Mo i Rana
* Frankrikes flagg La Rochelle
 | * Tysklands flagg Tübingen
* Sveriges flagg Umeå
* Armenias flagg Vagharsjapat
* Finlands flagg Varkaus
 |

Referanser
----------

1. ↑  «Всероссийская перепись населения 2010 года. Том 1 (*Resultater fra den all-russiske folketellingen i 2010, bind 1*)» **(russisk)**. Rosstat. 2011.
2. ↑  «Города-побратимы». *petrozavodsk-mo.ru* **(russisk)**. Petrozavodsk. Arkivert fra originalen 3. februar 2020. Besøkt 3. februar 2020.

Eksterne lenker
---------------

* Offisielt nettsted Rediger på Wikidata

* (en) Petrozavodsk – kategori av bilder, video eller lyd på Commons Rediger på Wikidata
* Nettsted for Petrozavodsk 1 *(russisk)*
* Nettsted for Petrozavodsk 2 Arkivert 15. februar 2006 hos Wayback Machine. *(russisk)*
* Nettsted for Petrozavodsks 300års jubileum *(engelsk)*

  


| * v
* d
* r
**Byer i Karelia** |
| --- |
| Hovedstad: Petrozavodsk |
| Flag of Karelia | Belomorsk **·** Kem **·** Kondopoga **·** Kostomuksja **·** Lakhdenpokhja **·** Medvezjegorsk **·** Olonets **·** Pitkjaranta **·** Pudozj **·** Segezja **·** Sortavala **·** Suojarvi | Flag of Russia |


|  |  |
| --- | --- |
| Oppslagsverk/autoritetsdata | Store norske leksikon **·** Uppslagsverket Finland **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |